Jelena (TV serija)

**Jelena** je naziv prve srpske telenovele, ikada snimljene. Seriju je za tadašnju BK TV snimala produkcijska kuća *Power House Entertainment*, čiji je vlasnik Saša D. Karić.

Ova telenovela je snimana tokom 2004. i 2005. godine. Radnja bazira na scenariju od 110 epizoda, čiji je autor Meksikanac Hoakin Herero Kasasola (Joaquín Guerrero Casasola). Seriju su režirali Andrej Aćin i Miloš Petričić. Glavnu muzičku temu "Sada znam", izvodili su Danica Karić i Dušan Zrnić. Pesmu "Mrva sreće", koja je takođe često korišćena kao muzička podloga, izvodila je Milica Babić. Serija je rađena po ugledu na latinoameričke telenovele, ali je radnja prilagođena našem podneblju. Jelena je imala izuzetno visok budžet (oko 4 miliona Evra), i snimalo je se na ekskluzivnim lokacijama u Beogradu. Kako bi se *Jelena* što bolje promovisala, prva epizoda je 18. oktobra 2004. emitovan na Trgu Republike, putem videobima. Za novinare je bila posebna projekcija u takvud sinepleksu (Tuckwood Cineplex). Grad je bio obljepljen reklamnim plakatima, sa natpisima "Šta Ratko smera?", "Šta razdvaja Sašu i Helen?", "Koga sanja Jelena?" i drugim.

*Jelena* je još 2004. godine, tokom snimanja prodata u 12 države. Na prostoru bivše Jugoslavije je bila jako uspešna (čak uspešnija, nego u samoj Srbiji) i doživela je brojne reprize. Na prvom samitu telenovela u Barseloni je nagrađena za najbolji scenario, još ispred američke sapunice "Odvažni i lepi" (The Bold and the Beautiful).

### Sinopsis
Beograd u sedamdesetim, prošlog veka: Mlada Jelena, ćerka visokog funkcionera u partiji i uglednog beograđanina i mladi, siromašni Vuk su odlučili da pobegnu iz grada na njen osamnaesti rođendan. Neko je međutim saznao za njihov plan i odlučio da im pomrsi konce. Jeleni je stavljeno sredstvo za uspavljivanje u šampanjac i neko je zaključava u sobu. U isto vreme neko puca u Vladimira, Jeleninog oca. Vuk čuje pucnjavu i pokušava da pomogne Vladimiru. Ljudi, koji dolaze na mesto zločina, su ubeđeni da je Vuk ubio Vladimira. Vuk beži i napušta tadašnju Jugoslaviju.

Nakon tri decenije, želeći da istera pravdu, Vuk se vraća u Beograd sa ćerkom Helen. Vuk ima i sina Majkla, sa kojim je u lošim odnosima. Vuk otvara firmu "Stigma", desna ruka mu je Tatjana Pantić, njegova asistentkinja. Tatjana je potajno zaljubljena u Vuka.

Jelena je se udala za Ratka Milijaša i ima sa njim dvoje dece Sašu i Lidiju. Dok Saša uspešno radi kao novinar, Lidija ne uspeva da se ostvari i snađe u životu i često hoda stranputicom. I ako Ratko voli Jelenu, već duže vreme ima aferu sa Sofijom Jovanović, vlasnicom modne agencije.

Ratko se trudi da osujeti Vukove planove iz ljubomore, jer zna da su se Jelena i Vuk nekada davno voleli.

Saša Milijaš i Helen Despotović se upoznaju. Izlaze zajedno i zaljubljuju se. Niko se i ne nada da će neočekivani susret Saše i Helen postati fatalan za dvoje mladih koji rešavaju da započnu zajednički život.

Priča dobija nove dimenzije, kada Saša, u svojstvu novinara časopisa Rumbus stiže u preduzeće Stigma, da napravi intervju sa Vukom Despotovićem i tamo sretne svoju majku Jelenu i svoju voljenu Helen i saznaje da je ona ćerka čoveka, za kojega se smatra da je ubio njegovog dedu. Kasnije se priči priključuje kriminalna organizacija pod imenom "Ptica Feniks", u čije kandže upada Jelenina ćerka Lidija. Jelena oboljeva od tumora na mozgu. Ratko joj ne saopštava dijagnozu.

### Zanimljivosti
* *Jelena* je za vreme emitovanja imala konkurenciju. U razmaku od pola sata su počinjale *Jelena* na BK TV i prva hrvatska telenovela Vila Marija na TV Pink. Štampa je vrlo pažljivo pratila taj "dvoboj".
* Srna Lango i Irfan Mensur su u telenoveli glumili ljubavnicu i oženjenog muškarca. U realnom životu su supružnici.
* Ćerka Aljoše Vučkvića (koji glumi Vuka), Leana Vučković, se takođe pojavljuje u nekoliko epizoda.
* U jednoj epizodi Vuk Despotović gostuje u emisiji "Suočavanje" kod Bojane Lekić na BK TV, a u jednoj drugoj se ekipa emisije "Budilnik" pojavljuje na slavlju Vuka Despotovića. Obe emisije su u to vreme zaista emitovane na BK TV.
* U jednoj epizodi gostuje voditelj Dejan Pantelić. I gostovanje venecuelanske zvezde, hrvatskog porekla, Gabrijele Španić je bilo u planu. Iz nepoznatih razloga do te saradnje nije došlo, i ako je Španićeva u intervjuima i emisijama potvrđivala da će imati gostujuću ulogu u *Jeleni*. Za list "Blic" je najavljivala gostovanje u 12 epizoda, koje su se trebale snimati u Majamiju.
* Krajem novembra 2009. godine je Ružica Sokić za dnevni list "Press" rekla sledeće o "Jeleni":

*Kako danas gledate na sapunicu "Jelena"?*

*- To je ružna epizoda u mom životu, koju sam negde potisnula. "Jelena" je mogla da bude dobra serija da prste nisu umešali hohštapleri, koji su se trudili da otmu novac. Šteta! Serija je diletantski urađena. Publika je nije prihvatila, jer su je radile neznalice.* 

### Uloge

* Milica Babić ... Ana Stanišić / Marina Lukić
* Marko Baćović ... Siniša 
* Jelena Čvorović ... Nađa Stefanović
* Predrag Damnjanović ... Stevan Reper / Jovan
* Sanja Dimitrijević ... Marta
* Ranko Goranović ... Policajac Zoran Nikolić
* Bojana Guteša ... Lidija Milijaš
* Ana Jovanović ... Kristina
* Igor Benčina ... Igor Janić Đani
* Ranko Kovačević ... Robijaš
* Miljana Kravić ... mlada Jelena Stefanović Milijaš
* Miodrag Krstović ... Vladimir Stefanović
* Aleksandar Lazić ... Luka Peraš
* Ivan Ivanov ... Peđa
* Maja Marinković ... mlada Sonja
* Vukašin Marković ... Volonter Vuki
* Predrag Miletić ... Čuvar
* Zoran Miljković ... Žarko Milijaš
* Miodrag Milanov ... Rusinski
* Jana Nenadović ... mlada Sofija
* Nenad Nenadović ... Čika Karlos
* Srđan Nikolić ... Boris
* Zoran Pajić ... mladi Vuk Despotović
* Olgica Petrović ... Volonter Olja
* Vladimir Posavec Tušek ... Andrija Vasović
* Ras Rastoder ... Sudija
* Aleksandra Ristić ... Katja
* Jelena Škondrić ... Marija Anđić
* Dejan Sredojević ... mladi Petar Savić
* Željana Stričević ... Bolničarka Željana 
* Ana Todorović ... Lea
* Maja Cimesa Lefler ... Una
* Tatjana Venčelovski ... mlada Mira
* Olivera Viktorović ... Sonja
* Nina Grahovac ... Novinarka Dragana Vujčin
* Željko Božić ... Telohranitelj
* Uroš Zdjelar ... Mladi Ratko Milijaš
* Goran Milev ... Novinar
* Dragan Vučelić ... Doktor
* Jasmina Stoiljković ... Inspektorka

## Epizode
*[[Spisak epizoda serije "Jelena"]]*

## Izvori

## Vanjske veze
*